
BRAĆA SV. ĆIRIL I METODI JE 


Prvi slavenski prosvjettitelji. 

Od plavoga Jadrana do valovite Volge, od Dubrovni- 
ka do Moskve, slavenski svijet spaja u zanosnoj blagođar- 
nosti, u dubokom poštovanju uspomena na dva najveća 
dobročin'ioca Slavenstva, na sv. braću ĆMla i Metodija. 
Deset je vijekova prošlo, otkalda i!h Providnost posla među 
Slavene, da im udare temelje prosvjeti, da im donesu pis- 
mena, da im dadnu knjigu u ruke u slavenskom jeziku, da 
ih svetom riječju i anđeoskim životom privedu u krilo Kri- 
stove nauke, a njihove uzvišene ličnosti, njihov blagotvorni 
rad, njihove mučeničke patnje, ne moigu i ne smiju da 
zaborave Slaveni. Uspomena na ta dva predstavnika sve- 
slavenskoga duševnog preporoda, uspomena na neprekid- 
ni nastavak borbe, u duhu sv. braće, za održanje slaven- 
skog jezika u crkvi kod jednog dijela Slavena, kod Hrvata, 
naime borba za Glagolicu, usko spaja i našu današnjicu sa 
sv. Crnilom i Metodijem. Borba nije još okrunjena uspje- 
hom! Stoji do nas, hoćemo li konačno pobijediti. Uspome- 
na na sv. braću neka nas bodri nesamo u pitanju Glagolice, 
nego i u slavenskoj uzajamnosti, u borbi za nacionalne ide- 
ale slavenskog svijeta i njegove velike budućnosti, kojoj 
sjeme posijaše prvi naši apostoli 1 , prvi naši prosvjetitelji, 
kojima je i posvećena ova skromna knjižica. Neka bude 
zrnce tamnjana pri uzvišenom žrtveniku velikih naših sve- 
taca. 

I. 

Život i rad sv. braće. 

Rod'iše se u starome, kulturnom, grčkom gradu Tesa- 
lonike, koji Slaveni nazvašc Solun. To je bilo okolo god. 
820. kad ugleda svijet Metodi je, a mlađi Konstantin oko 
826. ili 27. Otac im bijaše odličan Grk i visoki, carigradski 
časnik po imenu Leon. Svoja dva sina uzgojio je, što rao- 

gaše bolje. Oni u Solunu nauči še i slavenski jezik, koji se 
je u to doba govorio u okolici solunsko 1 ! i u Solunu. Zaleđe 
toga grada bijaše slavensko, a ikaiko veli životopisac sv. 
Melodija, iz X. vijeka: »Solun jane vsi čisto slovensky 
besodujut«, to nam je doka'zom, da Solun onda bijaše na- 
pola slavenski grad, barem po govoru. Melodije zarana 
stupi u državnu službu i bijaše upravitelj nekoga slaven- 
skog predjela na Balkanu, jer poznavaše dobro slavenski 
jezik. Kako bijaše naklon nauci, to se odreče državne 
službe i skloni se u neki manastir u Olimpu. Koliko Metod 
prianjaše uz nauku, toliko i mlađi mu brat Konstanti« 
istaknu se darovitošću i silnom željom za naukom. Bio mu 
je učiteljem jedan od tadašnjih najučenijih ljudi u Carigra- 
du, kasniji patrijarha. Folije. Konstantin, još mladićem, bi 
prozvan, u središtu tadašnje grčke kulture, filozofom i 
uzorom sveta i apostolskoga života, a čim dovrši nauke, 
imenovaše ga bibliotekarom kod Sv. Sofije i profesorom 
filozofije. No kako žeđaše za naukom i svetim životom, 
odreče se tih časti postade mirskim svećenikom i pođe u 
samostan k svome bratu Metođilju. Oni kao da su predosje- 
ćali, kakov ih poziv domalo čekaše, pa se htjedoše za nj 
što bolje da priprave. I ne potraje dugo, g. 855. Konstantin 
je pozvan, da učestvuje u jednom carigradskom poslan- 
stvu, koje je Imalo da vodi znanstvenu raspravu, u vjer- 
skim pitanjima, sa Saracenima, i to na dvoru samoga 
saracenskoga kalifa u Bagdatu. Kako se je Konstantin tu 
istakao kao teolog i branilac Hri&tove vjere, domalo ga 
opet zapadne čast, da pođe s bratom Metodom u Kazarsku 
zemlju, koja se nalazaše izmeđju Kavkaza i ušća rijeke 
Dona, da raspravlja s Kazarima, koji pripadahu raznim 
(vjeroispovijestima, o vjerskim pitanjima. Tu su se sv. 
braća proslavila u raspravljanju sa židovskim teolozima. 
Tom prigodom, dok su boravili u gradu Hersonu, nađoše 
oni moći 1 sv. Klimenta I. pape na nekom morskom otoku i 
donesoše ih u Carigrad. 

Dotadašnjim radom postadoše sv. braća poznata i Vi- 
zantu i dalje, i po apostolskom zanosu i po svojoj velikoj 
učenosti teološkoj 1 po poznavanju tolikih (jezika. U to 


doba stigoše poslanici iz slavenske Moravske u Carigrad, 
da zamole u ime svoga vladara, kneza Rastislava, neka im 
ondašnji vizantijski car Mihajlo izabere vjerovjesnike, koji 
će Slavene u Moravskoj poučiti u Hristovoj vjeri. Obadva, 
stara životopisa sv. braće vele nam doslovce, kako su po- 
slanici Rastislavovi govorili caru Mihajlu: »K nama su 
dolazili mnogi učitelji kršćani iz Italije, Grčke i Njemačke, 
učeći nas različno, a mi Slaveni prosta smo čeljad i nema- 
mo koga, da nas pouči istini i da nam protumači smisao 
Sv. Pisma«. Uz ovu želju moravskih Slavena, da im dođu 
svećenici, koji će ih naučiti pravoj Hristovoj vjeri, njih 
prostu čeljad, u prostom, t. j. narodnom govoru, bit će si- 
gurno bila namjera i samoga Kneza Rastislava, da oslo- 
bodi svoju državu od franačkih (njemačkih svećenika), 
koji su pod plaštem vjere širili 1 vlast njemačku nad Sla- 
venima. I caru Mihajlu dođoše u dobar čas slavenski 
poslanici, jer već bijaše u zametku borba između Carigra- 
da i Rima o prevlast, pak je i on mislio, ako posije vjero- 
vjesnike iz Viizanta, da će time raditi u prilog Vizantu. No 
sv. braća bijahu pobornici jedinstva krišoanske crkve i pro- 
tivnici nplitaja svjetovne vlasti u crkvena pitanja, premda 
bijahu lični prijatelji Mihajlovi. 

Srećom po sav slavenski svijet, Mihajlo ođabra dva 
najodličnija čovjeka, koji se na našu sreću rođiše u gradu, 
gdje u djetinjstvu naučiše slavenski jezik, pak su prema 
narodu i jeziku slavenskom od rane mladosti osjećali na- 
klonost i ljubav. Možemo sigurnošću nagađati, da su oni i 
u Carigradu dolazili u dodir sa Slavenima, kojih su jezik 
tako savršeno poznavali, kako ćemo kasnije vidjeti. Naj- 
važnija je činjenica, da su se odmah s radošću odazvali 
Mihajlu, kada on odluči, da lih pošalje u Moravsku. Oni su 
doznali, a bit će i otprije sami znali, da Slaveni nemaju ni 
pisma ni knjiga, pak se dadoše na trudni posao, da izume 
ili sastave pismena za Slavene i da tim pismenima, a već u 
dobro poznatom jeziku, napisu barem najpotrebnije, što će 
u vjerskom pogledu i za crkvene potrebe trebati narodu, 
koga će oni što obratiti vjeri 1 Kristovoj a što opet utvrditi 
u njoj one, koji su prije bili 1 pokršteni. Oni, prije svoga 

polaska u Moravsku sastaviše alfabet i prevedoše najpo- 
trebnije odlomke iz Sv. pisma na slavenski jezik. O tom 
prvom slavenskom alfabetu i jeziku, u kojemu oni sasta- 
više te svoje prijevode, govorit ću u budućem poglavlju. 

God. 864. dođoše sv. 'braća u Moravsku. Ta godina 
trebala bij da bude zlatnim slovima upisana u sveslaven- 
skoj historiji, jer u njoj prvi put dobivaju Slaveni svoje 
pismo, a na tome pismu i u svome materinskom jeziku 
dolazi im u ruke knjiga prosvjetnica, koju će među njima 
da šire, uz vjeru Hristovu, dva heroja prosvjete i vjere, 
koji će od te godine do svoje smrti živjeti samo za Sla- 
vene. 

Sv. su braća tri godine neumorno' radili u Moravskoj 
na prosvjetnom i vjerskom polju. Narod je jatimice hrlio, 
da čuje riječ Božju na svom jeziku, slao je svoju djecu u 
školu sv. braći, da ih nauče pismu i čitanju slavenskom. 
Uz taj posao ti bogoduhi vjesnici prevodili su naprijed Sv. 
Pismo i sastavljali liturgijske knjige. Naravno je, da su 
Moravljani pristali uza sv. braću i da su napustili tuđinsko 
sv/ećenstvo, koje se otprije bilo ušuljalo među njih. A 
Ikako i ne bi? Ta u Konstantinu i Metodi ju vidješe braću, 
koja zbore njihovim jezikom; Vidješe učitelje, koji njih 
naučiše čitanju i pisanju; upoznaše u njima Božje posla- 
nike, koji ne će njih podjarmiti pod tuđe ropstvo', već hoće 
da ih prosVjetom i vjerom učine slobodnim, svojima u 
svome; uVjeriše se, da lim sv. braća daju sve, a ne ištu 
drugo do sreću i napredak naroda. Kako je tek bilo starim 
Slavenima u duši, kada su čuli Konstantina, koji bijaše 
svećenik, da im služi službu, Božju na njihovom jeziku? 

Premda je tuđinsko svećenstvo Vidje k>, koliko' dobra 
uči-niše sv. braća Moravljanima, no videći da njih narod 
ostavlja, optuže u Rimu te naše najveće dobročinitelje, pak 
ih tadašnji papa Nikola I. pozove u Rim. Sv. braća pođoše 
vesela i sretna, svijesnli 'svoga rada g. 867. u Rim. Na tom 
putu zaustaviše se kod panonskoga kneza Kocelja u Blat- 
nom gradu. Taj slavenski: knez zadrža ih kod sebe više 
mjeseci, da nauči slavensko pismo i vidi slavenske prve 
knjige. Dok su oni boravili u Mlecima, stadoše ih tamošnji 


svećenici napadati zbog slavenskog bogoslužja, ali ih naši 
apostoli svojom velikom teološkom spremom ubrzo> ušut- 
kaše. 

Kada prispješe u Rita, papa Nikola I. bijaše umro, a 
naslijedi ga Hađrijan II. početkom g. 868. Čim se je pro- 
čulo u Rimu, da ti slavenski! vjerovjesnici nose sobom moći 
sv. Klimenta, koje bijahu našli, dok su boravili u Hersonu, 
dočeka ilh papa Hađrijan s velikim slavljem. Sv. se braća 
odličuo opravdaše li dokazaše glavi crkvenoj u Rimu, kako 
je njihova nauka ispravna, a on blagoslovi slavenske 
crkvene knjige i dade ovlaštenje sv. braći, da se služe sla- 
venskom liturgijom. U toj prigodi, Metođilje, koji dotada 
bijaše đakom, zaredi se svećeničkim činom kao i još neko- 
liko učenika, koje sobom povedoše sv. braća u Rim. Kon- 
stantin oboli teško i zakloni se u neki grčki manastir, po- 
stade kaluđerom, i zamijeni ime Konstanti u Ciril. Malo 
poslije (14. II. 869.) umrije, a njegovo tijelo sahraniše u 
orkvi sv. Klimenta. Kada su g. 1798. francuski vojnici pre- 
tvorili tu crkvu u kasarnu, propadoše i moći sv. ćirila. 
Neki dijelovi tlilh moći našli su se i čuvaju se u Pragu, 
Bmu i Velehradu. 

Nastajne godine (869.) pode Metođije, ožalošćen smr- 
ću svoga miloga (brata, u Moravsku. Pratili su ga njegovi 
učenici i tješili ga nadom, da 'će sada moći Slobodno vršiti 
svoje uzvišeno zvanje, kada je papa odobrio slavensko 
bogoslužje. No sada bi im spriječen put u Moravsku, jer 
Ratisla'v bijaše u ratu s Njemačkom. Zaustaviše se opet 
kod kneza Kocelja u Blatnom gradu. Kocelj, za ugled svoje 
države, htjede da u njoj podigne opet nekadašnju srijem- 
sku nadbiskupu, a da Metođije postane nadbiskupom.* Na- 
govori Metodija, da se povrati u Rim i da old pape isprosi 
privolu za tu svoju zamisao, Metoidije ga posluša, pođe u 
Rim, a papa ga Hađrijan postavi za nadbiskupa srijem- 
skog za širenje kršćanstva među Slavenima. Pod vlast 
srijemskog nadbiskupa potpade tako Panonija i Moravska. 

Upravo, sada dođe zgodna prilika, da Metođije raz- 
vija svoj apoštollski rad u tim slovenskim državama. No 
nastade nažalost nešto sasvim protivno. Kako je dotada 

vršio biskupsku vlast nad Moravskom pasavsiki biskup, a 
nad panonijom saleburški nadbiskup, to imenovanje Meto- 
dovo dođe u sukob s tom dvojioom njemačkih biskupa. 
Metođije se povrati g. 870. u Moravsku, upravo onda, 
ikada je Svetopuk, njlitransfci knez, zarobio na prevaru 
kneza moravskoga RastMava i izdao ga Nijemcima. O- 
k ratni Nijemci oslijepe Ratislava i bace ga u neki samo- 
stan. Zatim osvoje Moravsku, uhvate Metodija i pređađoše 
ga četvorici bavarskih biskupa, da mu sude. Oni su našeg 
sveca divljački zlostavljali i držabu ga dvije duge godine 
u 'tamnici. Tek g. 873. bi Metođije oslobođen, po naredbi 
pape Ivana VIII. 

MoraVljani jedva dočekaše oslobođenje svoga sveca- 
mučenlka i zamoliše papu, da im povrati Metodija za nad- 
biskupa, a čuvši što je on sve pretrpio' od Nijemaca bisku- 
pa, razjareni istjeraše iz Moravske njemačke svećenike. 
Metođije se povrati; I nastavi svoj apostolski i prosvjetni 
rad među Moravljamima još većim zanosom, da nadoknadi, 
što je morao da propusti krivicom i zloćom neprijatelja 
slavenskih. Dok su opet osvanuli sretniji dani Moravlja- 
n'ima radom toga pregomog apostola, dotle je njemačko 
svećenstvo neprestano' dojavljivalo Rimu, da Metođije širi 
krivu vjera među Slavenima i da se služi bogoslužjem, 
koje papa da nije dopustio, Svetopuk, ondašnji knez, koji 
se bojao Nijemaca, pak je htio iz državnih interesa da 
postavi svoju zemlju pod zaštitu papinsku, predloži Ivanu 
ViIII. da upozna MetođijevO' učenje i da konačno uredi pi- 
tanje slavenskog bogoslužja. Metodiije pozvan od pape na 
odgovornost, pođe u Rim g. 880. 1 ponovno uvjeri papu o 
ispravnosti svoje nauke. Isti papa priznade mu pravovjer- 
nost i odijeli dozvolu, da vrši službu Božju na slavenskom 
jeziku. U isto vrijeme papa 'javlja Svetopuku, da je ime- 
novao za nadbiskupa u Nitrii Nijemca Wiichinga, kako mu 
je to Svetopuk predložio, da bi time zadovoljio njemačko 
svećenstvo li njemačku Vlastelu u svojoj državi. 

Imenovanje W ! iohiinga nadbiskupom uz Metodija bit 
će bila potreba državna, ali je bila ujedno 1 velika nesreća 
za slavensku Moravsku, jer Wicking, premda mu je papa 


naredio, da bude potčmjenik Metodijev, nije mu se nikada 
pokorio, nego je neprestano napadao sv. Metodija i često 
puta krivotvorio' papinska pisma. Teška vremena opet na- 
stadoše po Metodija. Obraćao se je papi, da ga zaštiti od 
silnika Wdch'inga, koji) se nije nimalo plašio ni svojega 
vrhovnog starješine — Iz pisma, što ga pošla papa Ivan 
VIII. Metodiju, vidi se da je W/iching sklevetao Metodija, 
jer ga papa opominje, da se drži papinskih pređašnjih na- 
redaba ali ujedno i tješi Metodija, da će protiv Wiichinga 
oštro postupati, ako bude (i dalje radio protiv Metodija. 

Da je našemu apostolu i njegovim učesnicima bilo u 
to vrijeme teško, Vidimo, jer s jedne strane neprestano na- 
padanje Wichinga, koji je s njemačkim svećenstvom ome- 
tao rad naših prvih prosvjetitelja, a s 'druge strane opet 
nije Metođije imao prave zaštite od vladara Svetopuka, 
koji je radi svojih političkih i državnih interesa popuštao 
Wiichingu, a uz to i sami Rim bojeći se da Vizantija ne 
preotme maha nad mladim, slavenskim ii kršćanskim drža- 
vama, na pola je sumnjivo gledao na rad Metodijev radi 
klevetanja zloglasnog silnika, biskupa Wiohiinga. 

Ne zna se čisto, ali može se nagađati, da je radi toga 
g. 882. Metođije pošao u Carigrad k ondašnjem caru Va- 
siliju I., da valjda zatraži zaštitu za svoj sveti rad. Neki 
drže, da je Metođije tamo pošao na poziv samoga Vizantij- 
skoga cara. Na tome putu pohodilo* je Metođije Dalmaciju i 
Hrvatsku, u ikojoj tada vladaše knez Branimir. Car je po- 
hvalio rad >sv. Metodija i zadrža kod sebe dva njegova uče- 
nika, da se što> bolje upozna slavenskim bogoslužjem na 
slavenskom jeziku i pismu i da, po svoj prilici, uvede to 
bogoslužje među Slavene u svojem carstvu. 

Kada se Metođije povrati u Moravsku, dade se na te- 
žak p©sao, da prevede na slavenski Sv. Pismo Staroga 
Zavjeta, što nije balo do tada prevedeno', a k tome i djela 
crkvenih otaca. Njegov životipiisac veli, da je nzeo dva 
brzopisca, koji će ta djela da propišu. U tom njegovu na- 
pornu trudu, zađavaše mu teških briga zločesti Wiching, a 
Metođije, kao njegov pretpostavljeni, morao je da baci na 
nj i njegove privrženike crkvenu kletvu. Shrvan napornim 

radom, a još Više valjda teškim brigama, što mu ih zada- 
vahu neprijatelji i rušitelj'i njegova plemenitoga rada, 
umrije on g. 885. u aprilu. 

Njegovo tijelo bi sahranjeno u njegovoj stolnoj crkvi 
na Velehradu u Moravskoj. 

Poslije smrti Mefođije nastade najžešće progonstvo 
njegovih učenika. Bijesni W.i i ching pohrli odmah u R'im, da 
još gore ocrni pred papom sav rad Metodijev 'i da spriječi, 
da postane moravskim biskupom,, učenik Girilov i Metodi- 
jev, Moravljaniin Gorazd. Tadašnji papa Stjepan V. izda 
g. 885. strogu odredbu, kojom zabrani slavensku službu 
Božju, a Gorazda ne htjede priznati nasljednikom Metodi- 
jevim. Svetopuk primi tu odluku ravnodušno. Vojnici nje- 
mački stadoše da muče Gorazda i sve učenike sv. braće. 
Wiicbing postade tiran slavenske službe Božje. Učenicima 
sv. braće ne preosta drugo nego da u Moravskoj poginu 
od sile njemačke lili da bježe i sa sobom ponesu prvo sla- 
vensko pismo i prve naše knjige, za da ih spase u drugim, 
bratskim, slavenskim državama. Oni pobjogoše k južnim 
Slavenima u Bugarsku, Srbiju i Hrvatsku, da u tim zem- 
ljama udare (temelje slavenskoj prosvjeti li da nastave dje- 
lo Konstantina i Metođija. Desetak godina kasnije prodrije 
divlja bujica madžarskih horda u Moravsku i nestade te 
slavenske mlade države g. 906. 

Iz ovoga,, i ‘ako letimičnoga pregleda života i rada sv. 
braće, Vidimo. kako uzvišeni i spasonosni pothvati velikih 
ljudi i dobrotvora čovječanstva, redovito se susreću s naj- 
težim zaprekama. Začetnici spasonosnih ideja preporoda, 
bilo kulturnog bilo nacionalnoga, obično su žrtve svojega 
poziva. Ali takve žrtve ne ostaju bez ploda. Njihovo sjeme, 
i ako (dugo klije u ljudskim dušama, donese jednom ploda. 
I spasonosno 1 sjeme sv. braće, koje bijaše izloženo u Mo- 
ravskoj i razornoj poplavi njemačkoj ii neshvaćanju ondaš- 
njeg vladara slavenskoga Svetopuka 1 i nedosljednom drža- 
nju rimskih papa, nije propalo. Preneseno je u jugosla- 
venske zemlje ! I tamo će navaliti na nj i poplave i vihori, 
ali će ono odoljeti i i donijet će ploda, i ako ne jednaka svim 
Slavenima dosada, to hoće svima u nedalekoj budućnosti. 


II. 

Z amašitost rada sv. braće. 

I ako je zamisao Rastislava valjda bila (državna ili po- 
litička, da pozove slavenske apostole u svoju zemlju, da je 
tako' 'spasi od tuđinske najezde, i ako je opet Mihajlo 1 po- 
slao sv. braću 'iz Vlastitih interesa, da Vizanitiji priljubi 
mladu slavensku državu, svetu je braću vodila druga mi- 
sao: utvrditi u Kristovoj vjeri jedan tek pokršteni narod. 
Na toj 1 (osnovnoj misli oni, kao iskusni miisiioneri, dođoše do 
uvjerenja, da se Krstova vjera može da širi prosvjetom na 
narodnom jeziku. A kako. 'širiti prosvjetu bez pisma, bez 
knjige? Slaveni dotada nisu imali ni jedno ni drugo. I oni 
stvoriše i pismo i knjigu za Slavene; uzeše jedno slaven- 
sko narječje za književni jezik. U tome je zamašitost nji- 
hove zamisli. Da je njima bio taj cilj, posvjedočiše svojim 
životom i radom. 

Pred hiljadu godina udaraju oni tako temelj kršćan- 
stvu, kulturi (i duševnom preporodu svim Slavenima. Još 
Više! Uzevši oni jedan slavenski jezik za crkveno bogo- 
služje li za književni rad uopće, podigoše taj jezik na do- 
stojanstvo, da postane .zajedničkim jezikom u crkvi li knjizi 
svih Slavena. Crkva li knjiga, ta dva najmoćnija duhovna 
činioca u čovječanstvu, ‘imali su duševno da ujedine stotine 
miljona Slavena u dalekoj prošlosti! Jedan jezik u crkvi 1 i 
knjiži, kako bi bio djelovao na nacionalni ponos, na jedin- 
stvo svega Slavenstva, na njegov otpor protiv tuđina, na 
njegovu samoobranu! Kako bi danas stajalo slavenstvo u 
Evropi i dijelom kulturnom svijetu, da ne spriječiše njegov 
razvitak, utemeljen radom sv. braće, i provala Madžara u 
Moravsku i borbe s Nijemcima i latinima i sVi oni hlistori- 
čki sudbonosni događaji!, koji se urotiše protiv slavenstva i 
prve slavenske prosvjetnice knjige! Da bismo i letimice, i 
to najvažnije, spomenuli, što. sve li kolikom silom i .mržnjom 
navaljivaše na nas, osobito južne Slavene, htjela 'bi se du- 
gačka 1 omašna knjiga. No za nas je glavno da ne zabora- 
vimo, što htjedoše sv. braća da nam dadnu, a nemila sud- 
bina spriječi! 

Budući da isu sv. braći bila dva temeljna sredstva za 
duševni preporod sveukupnog slavenstva : izum pisma i 
jedan književni -jeZik, to ću u kratko da nešto rečem: o 
prvom slavenskom, književnom jeziku i prvom slavenskom 
pismu. 

Jezik, koji su sv. braća poznavala u tančine i koji po- 
digoše svojim književnim djelima do književnog dosto- 
janstva, danas je mrtav jezik, nigdje se ne govori među 
Slavenima; njegova je sudbina kao i starih, mrtvih, kla- 
sičnih jezika grčkoga i latinskog ; spašeni su u knjigama i 
u crkvenom bogoslužju. Taj naš, mirtvli jezik zovemo: stari 
-slovenski lili! crkveno-slovenski. Znanost je dokazala, da je 
on jedno« jugoslavensko narječje, ali nije stalno, koje je 
naše staro pleme govorilo u njemu. Bit će po svoj prilici 
oni Slaveni, među kojima se i rodiše sv. braća. Svakako taj 
je jezik nastariji od sviih današnjih, slavenskih jezika i 
najviše se približuje praSlavensikom jeziku, kojim su neka- 
da govorili« sVi Slaveni, «dok bijahu u zajednici. Stari sla- 
venski jeZik bogat je glasovima, oblicima li rj-ečničkim 
blagom, pak je od velike važnosti za proučavanje kompa- 
rativne sveslavenske gramatike i uopće indoevropskih 
jeZika. Taj nam jezik spasd'še sv. braća u svojim književ- 
nim 'djelima, a slavenski filozofi na temelju tih 'djela napi- 
saše staroslavenske gramatike i 'rječnike, pa svaki Slaven 
može lako da nauči taj jeZik, jer naliči na žive naše jezike, 
kao brat na brata. 

Kako su se kasnije izvorna djela sv. braće raširila 
medu Bugare, Hrvate, Srbe i« Ruse, tako prepisivač Srbin 
ili Rus izmjenjivao je koji glas ili oblik premai svome živo- 
me jeziku i nastadoše recenzije ili redakcije staroga slo- 
venskoga jezika, no u bitnosti ostade on isti. Nastariji 
rukopisi, pisani na pergament, sačuvani su nam još iz X. i 
XI. vijeka, pa su im ostala limena ili po mjestu, gdje ih 
nađoše, ili «po imenu onoga, tko lih nađe. Uopće ih zovemo : 
spomenici staroga slovenskog jezika. Takovi su : Z oograf- 
sko četveroevanđelje, koje se je našlo u manastiru Zo- 
ograifu na sv. Gori; Marijansko četveroevanđelje, bilo je 
sačuvano također u Sv. Gori, u Marijinu manastiru, Asse- 


manovo izborno evanđelje. Nađe ga orijentalista Assemani 
i donese ga u Rim u 18. v.; Klozov Glagolaš, jer je nađen 
kod grofa Kloza, pa se zove tako tim imenom; Sinajski 
Psattir, nađen u Katarirtinu manastiru na Sinaju; Sinajski 
Euhologij, zbirka je molitava ; Supraljski rukopis, našao se 
kod Bjelostoka u manastiru Supraslu; Savina knjiga, koju 
napisa neki pop Sava još u X. Vijeku. 

Spomenuh samo nekoliko tih spomenika od sve one 
bogate crkvene književnosti, u kojoj je sačuvan naš stari 
slavenski jeZik, taj zajednički 'izvor najstarije srpskohrvat- 
sfce, bugarske li ruske književnosti, kao što je otprilike 
zajednički izvor romanskoj književnosti latinski, a nje- 
mačkoj gotski. 

Danas — tamo od hiljadu godina unatrag — odjekuje 
taj bogati i blagoglasni jezik u liturgiji i crkvenim obredi- 
ma, u Božjim hramovima, stotina milijom Rusa, Srba i 
Bugara, a kod Hrvata, rimokatoličke Vjere, ograničen je 
samo na jedan dio crkava, odnosno biskupija, koje ću spo- 
menuti u nastajinom poglavlju, gdje će biti govora o borbi 
za slavensko bogoslužje u našem primorju. Na svim sla- 
venskim universitetima podignute su katedre za taj jezik i 
nije moguće, da se znanstveno proučava ijedan živi sla- 
venski jezik, bez -poznavanja staroslavenskoga. Samo ne 
razumijem, zašto se od našega Oslobođenja i Ujedinjenja 
ne uči i u gornjim razredima srednjih škola, kao što se je 
propisno učio kod Slavena južnih, dok bijahu pod tuđim 
gospodstvom. 

Ti naši najstariji književni spomenici na staram slo- 
venskom jeziku napisani su dvjema pismenima; jedno se 
zove glagolica, a drugo ćirilica. U X. Vijeku, a i kasnije 
zvali su to pismo: slavensko pismo, kao što i jezik nazi- 
vahu: slavenski jezik. Ime glagolica i 'ćirilica nastade mno- 
go docnije. Po svoj priliči' bit će nastalo ime glagolica 
odotle, što u starom slovenskom jeziku često do«lazi glagol 
» glagolati « a znači govoriti, pak 'će biti nazvali n Dalmaciji 
Ili Hrvatskom primor ju ii pismo, prema tome glagolu, gla- 
galioom, a svećenike, koji se služahu u crkvi tim pismom, 
glagoljašima. Ime ćirilica, :illi ćirilloVioa, za cijelo nastade iz 

mišljenja, da je sv. čirill 'izumio ćirilicu. No koje je od ta 
dva pisma starije. Jesu li sv. braća sobom donijeli obadva 
pisma:? 

Možemo reći, da imamo jednu cijelu literaturu raspra- 
va naših i stranih učenjaka © pitanju ćirilice ii glagolice : je 
li istairija ćirilica ili glagoli ca, je li — drugim riječima — 
sastavio sv. Oiriil jedan ili drugi alfabet. Nije moguće ni 
letimice da spominjem© ovdje sve razloge, što su ih (iznosili 
učenjaci, osobito stručnjaci svih starih alfabeta na svijetu, 
u pogledu našeg pitanja, nego ću samo spomenuti, da je 
danas znanstveno utvrđeno, da je glagOlca starija od ćiri- 
lice. Razloga za to mišljenje ima mnogog a glavniiji su: 
glagolioa je primitivnija ii složenija od ćirilice, ona se na- 
lazi u stairoslovenskim spomenicima, za koje je dokazano, 
da je u njima najstarijli i najbolji staroslo venski jezik ; kao 
štoi je Z ografsho Evanđelje; njome su pisanlii i takovi spo- 
menici, za koje dokazano, da su pisani još u Moravskoj, 
kao što su »Kijevski listići «; nalazi se li pergamena, gdje je 
radirama glagolioa, a poviše nje kasnilje se pisalo ćirilicom. 
Glagolski je alfabet sastaivlio dakle sv. Oiriil. 

Nastaje drugo pitanje : prema kojemu je uzoru sasta- 
vio Oiril glagolski alfabet. I o tome Ima bogata literatura. 
I ovdje ću spomenuti samo rezultata. Prema dokazima od- 
ličnih stručnjaka, glavni (je uzor bio našoj glagolioi : grčki 
brzopisni (kurslvni) alfabet 9. vijeka. Mogao je čiril uzeti 
Ikoji znak (iz razniih (istočnih alfabeta, kao jemenskog, gru- 
zinskog, koptijskoig dtd., ali cijela stilizacija glagolske az- 
buke provedena je prema grčkoj kursiVi spomenutoga vi- 
jeka. 

Imamo dvije glagolice: stariju, Čiirltovu; ona je obla,. 
slova su joj okrugla; druga uglasta i nastala je kod Hrva- 
te, valjda pod utjecajem gotice, koja se je u latinskom 
dijelu Dalmacije u vremenima, kada k nama dođoše učenici 
čiriloVi i Metodi! jeVi. 

Kako je nastala ćirilica? I na njoj su pisani spomenici 
iz X. vijeka. Najstariji je spomenik ćirilicom i'z g. 993. 1 njoj 
bijaše uzorom grčki alfabet, ailli majuskula ili uncijala gr- 
čkog pisma iz 9. ili 10. vijeka. Neki su mislili, da ju je sa- 


stavio Kliment Velički, učenik sv. braće. Ona je nastala bez 
sumnje iz praktičnih razloga radi dotjeranljeiga i lakšega 
pisanja. Mnoga su slova u njoj slična glagolskim, ali su 
jednostavnija, čitljivija i za rukopis praktičnija. 

U 10. vijeku pisalo ise u Bugarskoj i Srbiji! i glagolicom 
i ćirilicom, noi od 12. Vijeka prevlada ćirilica u ovim kraje- 
vima, a iščeznu glagolioa, koja se udomli u Dalmaciji, 
Hrvatskom primorju (i po Kvarnerskim otocima. Uz gla- 
golicu pisalo 1 se u Dalmaciji i ćirilicom, kako nam dokazuju 
razni; spomenlici od 12. — 18. v. U Bosni se je razvi© osobiti 
tip ćirilice, nazvan bosančica. 

Da je glagoMca bila poznata i u Rusiji, svjedoče nam 
natplisli na zidovima saborne crkve u Novogorodu i ostaci 
glagolice u rukopisu ruskog popa Upira. U češkoj osnova 
prosvjetitelj češkoga naroda Karlo IV. glagolaški samo- 
stan n Bmausu kraj Praga g. 1347., a papa Element VI. 
dopusti, da se služi služba Božja na starom-slovenskom 
jeziku u tom samostanu, kamo. bijahu pozvani hrvatski 
glagoljaši. Isto> učini i poljski kralj Vladislav Jageto II. 
osnovavši g. 1390. u Kleparzu, pokraj Krakova, giagoljački 
samostan. 

Kod Slavena pravoslavne vjere, Božja služba na sta- 
rom slavenskom jeziku vršila se i razvijala mirno. Iz Bu- 
garske prijeđe u Rusiju. Nestade tamo, potkraj dvanaesto- 
ga vijeka glagolice, a opće pismo pravoslavnlih Slavena 
postade ćirilica. I starosta venski jezik i slavensko- pismo 
postadoše kod pravoslavnih Slavena narodne svetinje, ču- 
vane od vlastite crkve i od naroda — od Vladara do ratara. 
Poslije crkvenih književnih djela počeše oni pisati i knji- 
ževna svjetovna djela istim pismom, ćirilicom. Spočetka 
služahu se starim slovenskim jezikom, ali s vremenom 
preotimaše maha narodni, ž'iVi govor, dok on ne prevlada 
sasvim u svjetovnoj knjizi, a stari Ćirtilov i Metodijev jezik, 
malko promijenjen, oste kod njih u bogoslužju do dana- 
šnjega dana. 

Koliko je blagotvorno djelovalo slavensko bogoslužje 
na nacionalnu svijest onoga dijela našeg naroda, Ikoji je 
neprekidnoi i slobodno' od X. vijeka pa do danas imao svoj 

slavenski jezik u crkvi, a osobito otkada njegovi kraljevi i 
kraljevski san, svetac Sava, ©snovaše samostalnu svoju 
crkvu, svjedoči najbolje njegova historija od Kosova do 
Kumamova, koju kruni ii spaja nerazdvojna vjera Kristova 
i nePteta sloboda, u vjekovnoj borbi za Krst časni i slobodu 
zlatnu. 

U jednom drugom dijelu našega naroda, kod dalma- 
tinskih i primorski Hrvata, otkada im dođoše Božji posla- 
nici, prognanici moravski, gojendi Cirila i Metodi'ja, da to 
poklone prve darove njihove slavenske prosvjete: pismo i 
književni jezik, kojim će Bogu da ih priljube i da ih naci- 
onalno preporode, odonda taj dio našeg naroda vodi nepre- 
kidnu, tešku borbu za obranu tih svetinja. Napadača, pro- 
gonitelja i neprijatelja imali su Hrvati sa svih strana radi 
pristajanja uz staroslavensku službu Božju, braniča otvo- 
renih nisu imali ni u svojim Vladarima., narodne krvi, dokle 
ih imađahu, pa ipak sačuvaše i jezik ii pismo sv. braće u 
crkvi., i ako ne u cijelom području svojeg plemena i zemlje 
svoje, a ono barem uz valove plavoga Jadrana, gdje bijaše 
najžešća tuđinska vjekovna najezda. Ista sudbina, što za- 
teče slavensko bogoslužje u Moravskoj, prijetila je mu je 
na Jadranu, no herojska barba svećenika glagoljaša, uz 
pristanak prostoga puka uza njilh, sačuva do danas i ako 
ograničeno po prostoru, amanet prvih slavenskih prosvje- 
tlistelja. 

III. 

Borba za slavensko bogoslužje na Jadranu. 

I .ako nemamo bistoričkog nadnevka, kada stiže u 
hrvatske krajeve slavensko bogoslužje ii kada otpoče da 
odjekiva slavenska riječ po našim crkvama i da hrvatsko 
svećenstvo, prepisuje knjige sv. braće glagolicom, to .ipak 
sigurno znamo, da. je u X. vijeku otpočela ljuta borba tu- 
đinskoga, latinskog svećenstva protiv jedne hrvatske bis- 
kupije, i to ninske i njezina biskupa Grgura Dobre. Neki 
historičari mlišle, da je predšasnik Grgura Dobre, ninski 
biskup Teodorije, za vlade kneza Branimira, još oko. god. 
881., dobio dozvolu od pape Ivana VIII., da se u toj bisku- 


piji može vršiti služba Božja na staroslovenskom jeziku. 
Svakako rano — početkom X. vijeka biskupija, ninska ima 
velik broj minskih i samostanskih svećenika (benedikti- 
naca), koji sa svojim biskupom Grgurom, svojim slaven- 
skim bogoslužjem izazlMju latinsko svećenstvo, .u Dalma- 
ciji, solinsko- splitske biskupije, na ogorčene napadaje 
protiv sebe. Po srijedi je tada bila i borba, u ovim krajevi- 
ma, da lij će prvenstvo, crkveno, pripadati u Dalmaciji Ninu 
Ili Splitu, odnosno biskupu splitskom, oko kojega se okup- 
ljaše latinski živalj, ili će biskupu ninskom, duševnom vođi 
hrvatskog svećenstva i njegova puka. Sufcobiše se dvije 
’ ideje : mlada Slavenska samosvijest, koja se osjećala svoja 

na svome, željna da se riješi tuđinskog tutorstva I da počne 
živjeti nacionalnim, slavenskim životom, a is druge strane 
tradicija latinskih ostataka, zaštićena od moćnoga činioca 
— Rima. Hrvatski vladar Tomislav uViđje, da će trzavice 
između tih dvije ideja, dovesti do rđavih posljedica u nje- 
govoj mladoj državi, pak isposluje old pape Ivana X. da se 
sastane crkveni sinod u Splitu g. 1 925. 

Taj sinod dokazom je, kako je latinsko 'svećenstvo u 
Rimu otprije ©klevetalo i biskupa hrvatskog Dobru i slo- 
vensko bogoslužje li kako u Rimu zaboraviše, tko bijaše 
OMI i Metodi je. Najprije papini poslanici donesoše pisma, 
upućena splitskom biskupu i hrvatskom vladaru Tomisla- 
vu, u kojima se Ivan X. tuži, da ise, po- ovim krajevima širi 
»nauka Metadlijeva« i da toga Metodijia nema nigdje medu 
svetim piscima. Stoga da Tomislav i splitski biskup uzna- 
stoje, da se »u slovenskoj zemlji) to ispravi) i da se u zemlji 
Slovena odslije bude Služila sv. mlisa po običaju sv. rimske 
crkve, u latinskom ježifcu, a ne u tuđemu«. Dalje se pre- 
poručuje, da se mladež poučava u rimskoj nauci: »Jer koji 
bi pravi sin rimske crkve, a takovi) ste Vi, — mogao- da se 
raduje, što se prinosi žrtva kod oltara .u barbarskom jeziku 
((t. j. -slavenskom.)?« 

Od toga Sinoda sačuvano je 15 zaključaka, no vidi- se, 
► da mu je -glavna svrha bila: da se prvenstvo splitske (la- 

tinske) biskupije proširi na čitavo kraljest-vo Tomislavovo, 
da talk© plinski bisikuip dođe pod vlast splitskog biskupa 

koji će onda urediti i pitanje slavenskog bogoslužja. Kako 
bijahu u većini biskupi: i opati latinaši, tako se većinom gla- 
sova sve zaključivaše na štetu ninskog biskupa. Njegova 
biskupija bijaše ukinuta. Slavenskom bogoslužju zadan je 
smrtonosan udarac odredbom: da »bijedan biskup ne smije 
zarediti slavenskoga svećenika, a ioni, koji su već u sveće- 
ničkom činu, smiju služiti samo kao klerici ali samostanci, 
ili im biskup ne smilje dopustiti, da u crkvi njegove bisku- 
pije služe misu, osim ako nastane nestašica latinskih sve- 
ćenika, no i zato treba dopust rimskoga pape«. Ninski 
biskup (eposoopus Cbroatorum) mora biti u svemu podlo- 
žan metropolitanskoj crkvi: u Splitu. 

Naravno je, da se, je 'takovim odredbama najenergi- 
čnije usprotivio ninski 'biskup Grgur i da je odmah poslao 
u Rim protest i obrazloženje, kako ti zaključci splitskoga 
sinoda bijahu nepravedni. Da je njegov junački otpor uspio 
u Rimu, vidi se iz toga, što papa nije potvrdio ‘zaključke 
(toga sinoda u Cijelosti. Potvrdio je samo one, koji: su odno- 
si® na javni moral ii svećeničku disciplinu. 

Na drugom splitskom sinodu g. 927. ili 928. bi ponov- 
no ukinuta ninska biskupija, a njenu biskupu bi ponuđeno, 
da bira ffi skrađinsku ffi duvanjsku ili sisačku biskupiju. 
Zabrana slavenske službe Božje ponavlja se opet iz Rima 
g. 1060. na splitskom sinodu. Osobito se ističe: da se ne 
smije čitati misa, oslim na jeziku latinskom i grčkom; da 
se nijedan svećenik ne smije izarediti, ako misli vršiti 
službu Božju na Slavenskom jeziku. O sv. Metodiju se veli, 
da je Izmislio nekakova »gotska« slova 1 da je na slaven- 
skom jeziku: napisao mnogo: lažnih stvari. 

Sve te zabrane jasno nam govore, da se i Grgur nin- 
ski i njegove pristaše nisu pokorava® raznim sinodima 
li da su nadalje vrši® službu Božju na slavenskom jeziku, 
a u drugu ruku, da latinsko svećenstvo nije prestajalo, da 
Optužuje i kleveta hrvatsko svećenstvo i koješta izmišlja o 
naucdi Metodi jevoj. Možemo zamisliti, fcalko je bilo onda 
siromašnome, narodnome svećenstvu u borbi s Rimom,, 
bez ičije pomoći, ostavljenu i od narodnih Vlada i Vlastele, 
bez škola, a izrugivanu od kulturnijeg, bogatijeg i zaštiće- 

noga svećenstva latinskoga ! Kako su oni prezirnim podru- 
givanjem govorili i pisali o hrvatskom svećenstvu, spome- 
nut ću samo, što ve® poznati Toma, arbiđakon splitski. On 
priča, da su Hrvati: poslali nekoga popa Vuka (Ulfa) u Rim 
k papi, dal mo® za slobodno vršenje službe Božje na sla- 
venskom ijeZiku, a on vrativši se, da je prevario Hrvate, 
da će papai dopustiti:, samo da mu pošalju odaslanstvo. Oni 
poslaše s Vukom nekog bradatog starca. Starcu tamo obri- 
jaše bradu, a Vuk ga prevari:, da je time Starac zaređen za 
biskupa hrvatskoga. Hrvati to povjeravaše ii držahu toga 
starca za svoga biskupa!) 

I ako je Toma, latili, htio da se naruga s našim, bra- 
datim glagoljašima, po toij bilješci vidimo, da Hrvati nisu 
prestajali, da preko svojih odaslanstva neprestano traže od 
Rima, da ne vjeruje kiriiVim izvještajima latinaša ii da nisu 
htjeli da prestanu vršenjem službe Božje na slavenskom 
jeziku. Ta otporna snaga, ta duga] i neprestana borba, koju 
ne možemo u potankostima da opisujemo, postigla je, da 
je hrvatsko svećenstvo uščuvato svoju Vjersku ii nacional- 
nu svetinju od X. do XIII. vijeka, kada osvanuše donekle 
slobodniji dani bogoslužju na slavenskom jeziku. U XIII. 
vijeku posta poglavicom katoličke crkve Iuocent IV., čov- 
jek velike zamistt, koji nastojaše, da izmiri Rim s Carigra- 
dom. Nije mogao, u toj namjeri, da zaboravi jednu zemlju, 
koja je graničila sa Istokom i: narod, kolji 1 u njoj živi i: ne- 
riapuštaše katoličke vjere, a listo tako svojom borbom do- 
kazivaše kroz tri vijeka, da ne će da popusti u pitanju svo- 
je narodne liturgije, koju primi od carigradskih vjerovjes- 
nlika i iprosvjetlitelja, Cirflal i Metodiju. U listo 'vrijeme ima- 
đasmo odlična Hrvata, biskupa u Senju, imenom Filipa, 
koji upoznavši namjere Inocenta IV. odlučno se zauze kod 
njega, da bi popravio sve nepravice učinjene, kroz tri Vi- 
jeka, slavenskom bogoslužju kod Hrvata. Tome je nekako 
došlo u prilog i to, što se onda raširilo mišljenje, kao da je 
sv. Jerolim, glasoviti crkveni otac, Izumio glagolicu. Ino- 
cent IV. g. 1248. dopusti slavensku Službu Božju, u zapad- 
nom obredu, gdje god tada bijaše u običaju, a® novo šire- 
nje glagohce, t. j. slavenske liturgije, nije dozvolio'. Papa 

dolpusti i Krčkom 'biskupu Fruktuosu, da benedtinski redov- 
nici mogiu vršiti službu Božju na slavenskom jeziku i gla- 
golskom pismu, ali po obredu timskom. Kao što je papa 
dao takove povlastice senjskoj li Krčkoj biskupiji, bio bi 
stalno dao i ostalim našim biskupijama po Hrvatskoj, da 
budu bili narodni ljudi biskupima i da su to od njega za- 
tražili. 

Od g. 1248. do 1483. kada se počeše štampati knjige 
glagolioom imamo, prema ondašnjim prilikama, bogatu 
glagdljačku književnost, koja pokazuje silnu marljivost, a 
često d veliku umjetničku vještinu naših radišnih i zanos- 
nih glagoljaša. Htjela bi se posebna knjiga, da ih dostojno 
opišemo. Nije moguće, s istog razloga, da nabrajam i sva 
naštampana djela glagdliicom počevši od kraja XV. v. pa 
do danas. No nemojmo misliti, uza sav pregorni rad gla- 
goljaša), od dopusta Inocentova naprijed, da se je slaven- 
sko bogoslužje moglo mirno da razvija. Sjetimo se samo 
vlasti mletačke republike nad Dalmacijom sa mletačkim 
(talijanskim biskupima i svećenicima), kojima zastaklio nije 
prijala slavenska služba Božja. Isto tako i vlast austro- 
ugarska u slavenskoj službi Božjoj nazivaše strašilo Rusije 
i Srbije, odnosno propagandu sveslavenske ideologije. 
Jasno je, da je Venecija, a kasnije Austro-Ugarska budnim 
okom pažila na sve, što je bilo u dodiru sa slavenskom 
službom Božjom kod Hrvata. Da su te tuđinske vlasti ima- 
le odlučnu riječ, tko 'će postati biskupom u našim krajevi- 
ma, o tome je zališuo (i govoriti. U vrijeme talijanskoga i 
njemačkoga gospodstva, nad Dalmacijom, nastavile su se 
stare optužbe u Rimu protiv glaigoMce :i njezinih braniča, 
osobito sa strane dalmatinskih talijanaša, kojih je bilo 
dosta u dalmatinskom višem i nižem kleru, a imađahu 
oslon u Beču i Rimu. I to bii bila jedna zanitniva, ali li opse- 
žna studija, koja bi postala važnim histoittičkim dokazom 
neprestane li herojske borbe nacionalne svijesti slavenske 
uz obale našega Jadrana, uz ionu opće narodnu borbu za 
jezik, za škole za općine, za 1 dalmatinski sabor i za sve ono, 
što učini Dalmacija da doživi dan svojega Oslobođenja i 
Ujedinjenja. Za tu pobjedu pravednih, narodnih ideala, pri- 


donijela svoj nezaboravni dio i borba za slavensko' bogo- 
služje Hrvata na Jadranu od vremena prvih slavenskih 
apostola do danas. 

IV. 

Nastavak borbe za slavensko bogoslužje iz najnovijega 

doba. 

Dva rasadnika za svećenike glagoljaše bijahu osno- 
vana u Dalmaciji : jedan u Zadru 1727., a drugi u Priiku kod 
Omiša 1750., a oba pod imenom »Seminarium illiricum«. 
Otada je bilo najviše svećenika glagoljaša u splitskoj i za- 
darskoj biskupiji. U samostanima franjevaca trećoredaca 
glagoldca se upotrebljavaše, u njihovim samostanskim 
crkvama, od njihova postanka, tamo od 15. vijeka. Ti re- 
dovnici i mirski svećenici Hrvati splitske! i zadarske bisku- 
pije sačinjavali 'Su lijepu četu braniča i širitelja naše gla- 
golice. Iz popisa: od g. 1885. bijaše u zadarskoj biskupiji od 
46 parohija, njih 40, gdje se je vršila služba Božja u staro- 
slavenskom jeziku, a u) splitskoj od 71 parohije, bijaše 61 u 
rukama svećenika glagoljaša. Osobito' su isticala Foijica, 
gdje na svih 15 parohija bijahu samli glagoljaši parocd. 

Kroz 19. vijek, kada postade Slavenskoj filologiji teme- 
ljem proučavanje staroslavenskog jezika sa njegovim 
pismom glagoffieom i ćirilicom, a uz to i 1 razbuđena svijest 
Slavenskoga svijeta pridonijela je, daj se je počelo i u znan- 
stvenom i nacionalnom smislu podavati sve to više važ- 
nosti glagoliici. Osobito u Dalmaciji, u zamahu njezina) pre- 
poroda, od 60. godina prošlog vijeka, prednjačio je Split u 
borbi za hrvatsku ideologiju li slavensku uzajamnost, oso- 
bito svojom simpatijom prema Srbiji, a napose odvažniim 
istupima za glagoliCu. Kada je papa Lav XII. svojom en- 
ciklikom »Granđe Miunus« g. 1881. poglasio Činila i Melo- 
dija svecima popravivši tako one davne napadaje iz Rima 
na naše prve prosvjetitelje, otada je Split dostojanstveno 
slavio dan 5. jula, kao narodni blagdan. Crkvena svečanost 
obavljala je u crkvi franjevaca na Dobrome, a narodna u 
društvenim prostorijama »Slavenski Napredak« ili u Na- 

rodnoj čitaonici. Bila je zasnovana od biskupa splitskog 
M. Kalođara »Zaklada sv. činila 1 Metoda«. 

Malo- poslije, već g. 1888. htjede Beč da stane na put 
širenju glagolice. Bečki je -dvor tražio od Vatikana da Iz— 
briše, ili bar da ograniči crkvenu povlasticu kod katoličkih 
južnih Slavena, jer je držao, da je slavensko bogoslužje 
potajlna propaganda panslavizma. Au-s-tr o-Ugarsku plašile 
su ondašnje političke prilike u Evropi: saveza Rusije s 
Francuskom! Njemu je naprotiv stajao trojni savez: Nje- 
mačke, Italije i Austro-Ugarske. No srećom po naše -pita- 
nje, glava katoličke crkve ibijjaše Lav XIII. a njegov tajnik 
kanrdinal Rompolla, kojii bijahu više nakloni dvojnom sa- 
vezu Frainouiske i Rusije. Usto papa je bio upućen u naše 
pitanje preko dvojice Hrvata, najsjajnijih imena u našoj 
historijii, biskupa Strossmayera i historičara Račko-ga. Na- 
žalost, dvojica dalmatinskih biskupa, zadarski Rajčević i 
splitski Nakiić nisu imali- energije da se odupru Beču i da 
zagovaraju pitanje glagolice dolično u Ri-miu. Tako- crkve- 
na vlast nije dopustila, da se vrši služba Božja na star-o- 
slovenskom jeziku u gradskim crkvama, a po selima bilo 
je dopušteno samo ondje, gdje -se je moglo da dokaže, da 
se ta Služba vrši neprekidno za posljednjih 30 godina. A 
upravoi je bilo (teško- dokazati ! 

To nasilno razdvajanje Dalmatinskih gradova od sela 
imalo je valjda svrhu, da se dokaže, kako- su naši gradovi 
talijanski, a sela tek hrvatska lili slovenska; Slavenska 
Služba srriije se čuti na selu; a ne smije u gradu! Rodo- 
ljubnog svećenstva teško ise dirnula srca ta odredba, jer je 
znalo:, da ju je uvijek ta svetinja spajala u -duši s braćom 
jedne krvi, a druge crkve, dok opet -naše nacionalno- gra- 
đanstvo- bunilo je pomisao 1 n-a to otiman je slavenske riječi 
u svojim, gradskim crkvama, jer je u slavenskom bogo- 
služju vidjelo obilježje tradicije svoje slavenske narodnosti. 

Rimska odluka, da se 'izvede popis latinskih i gl-ago- 
ljaćki-h parohija, izide g. 1898. 5. avgusta ii 18. decembra 
1906. sa dotičnom naredbom o provedbi. Svećenstvo ii gra- 
đanstvo dalmatinsko- ne htjede da pristane na stanovište 
lokalne i personalne povlastice. Ono je s pravom držalo, 


da je slavenska služba Božja sveopća, narodna povlastica, 
za sve parohije u gradovima i selima, Ikoje imaju jedan za- 
jednički, narodni karakter. 

U tom-e smislu održani su mnogi sastanci, poslani 
protesti, učinjene lintenrpelaCije u dalmatinskom saboru i 
parlamentu u Beču, a napose bijahu poslani uito-ai u Rim. 
Sve općine, u svojim Vijećima, ustadoše na obranu glago- 
1-i-ce. Dne 12. juna 1902. drži se u Splitu veliki pokrajinski 
zbor, na kojem su bile zastupane sve općine li narodna u- 
druženja i prihvaćene rezolucije na obranu glagolice a 
proti spomenutim odredbama rimske kurije. 18. februara g. 
1909. splitska je općina poslala svoje odasl-anstVo u Rim, 
da brane glagoli-ou. Na čelu oda-slanstva bijaše sam split- 
ski načelnik Miitić. 

Kroz to vrijeme neumorno je radilo naše nacionalno 
svećenstvo odobravši odbore, kojii će da sakupe izvorne 
podatke o upotrebi staroslavenskog jezika po crkvama 
sviju naših pokrajina. U Splitu je bio na čellu odbora poz- 
nati učenjak, arheolog M-s. Brano: Bulić, a uza nj narodni 
pisac Brano- Ivanlišević i još nekoliko njih. Tu akciju pokre- 
nuo je sam -Strossmayer. Sakupljeno- je bogato gradivo- za 
znamenitu Spomenicu,! ko ju je potpisalo 586 hrvatskih sve- 
ćenika, a predade je Vatikanu, jubilarne god. 1900., sam 
Monsliig. Bulić. U spomenici osobito se je istaklo-, kako- bi 
bilo štetno po -crkvu ti narod, da se po naredjenam propisi- 
vanju razdijele naše crkve u latinske i glagoljačke, od- 
nosno u gradske i seoske. Poslije ovoga odlučnoga pot- 
hvata našeg svećenstva, Rim nije više zahtjeva-o- spome- 
nuti popis parohija uliti je provodio- razdvajanje gradskih 
parohija od seoskih u pitanju upotrebe 'staroslovenskog je- 
zika u -crkvi. 

Naše pitanje stupa u sretnije doba našim -Oslobođe- 
njem i Ujedinjenjem. G. 1918. katolički- biskupi na svom 
sastanku u Zagrebu, jednodušno isu zaključili, da ise upo- 
treba staroslovenskog -bogoslužja neograničeno uvede u 
svim katoličkim parohijama Jugoslavije i da -se naštampa 
n-oVi ‘misal staroslavenski latinskim slovima. V-ati'kan je 
odobrio zaključak. Ministarski Savjet -u Beogradu, g. 1921. 

odobrio je svotu od 400.000 Din. za štampu toga misala 
pod nadzorom poznatog sveučilišnoga profesora Vajsa u 
Pragu. Misal je već štampan u 3000 ištisaika. 


Ovaj letimični 1 , prigodni prikaz života i rada sv. 'braće, 
prvih slavenskih prosvjetitelja, ii borbe za kontinuitet nji- 
hova rada u kulturnom i preporodnom, nacionalnom za- 
mahu Slavenstva, a napose nas Južnih Slavena, jasnoi nam 
govori, kakovu uspomenu da njegujemo prema sv. Ćdritu i 
Metodu. Oni spajaju Slavene 'duševno već dugih deset vi- 
jefcova! Podljeliše nas teški historičiki događaji i poli- 
tički i državni i vjerski ! Ali zajednička borba za slaven- 
ske svetinje, jezik i pismo sv. braće, gajilo je i vaspitalo 
slavenski ponos, slavensku srodnost i uzajamnost u sudbo- 
nosnim 'VijefcoVima tuđinske najezde i poplave. Osobito 
kod nas na Jadranu ! 

Sada je kucnuo naš čas ! Oslobođeni i ujedinjeni južni 
Slovemi valja, negdje na pilavom Jadranu, da 'podignu do- 
stojanstven spomenik sv. braći! U slobodnoj i suverenoj 
Jugoslaviji mora da odjekuje staroslavenska služba Božja 
u svim crkvama! Našem VaSkrsenju postaviše temelje oni. 
Njihov duh bdije i sada nad nama! Potiče nas na nove pot- 
hvate velike 'budućnosti. Buldimo lim harni u djelima sličnim 
njihovima ! 





?M0. 


BIIS 


mšmmmm 




mm 


Ifi®« 


mmmm 


§®§lil 
lii mm 


■ 

jSŠS^JI &iK£§3 Š^:>? 


